VLÁDA SLOVENSKEJ REPUBLIKY



	NÁVRH

	UZNESENIE VLÁDY SLOVENSKEJ REPUBLIKY

		č. ...

	z ...




		k návrhu odpočtu úloh z uznesenia vlády Slovenskej republiky č. 306 z 23. mája 2024 k  Správe o pokroku v implementácii Plánu obnovy a odolnosti Slovenskej republiky – aktualizácia







	Číslo materiálu:  
	2017/2024/SPO

	Predkladateľ: 
	podpredseda vlády pre Plán obnovy a odolnosti a využívanie eurofondov




Vláda

	A.
	schvaľuje

	
	A.1.
	Odpočet úloh z uznesenia vlády Slovenskej republiky č. 306 z 23. mája 2024 k  Správe o pokroku v implementácii Plánu obnovy a odolnosti Slovenskej republiky – aktualizácia;

	B.
	ukladá

	
	podpredsedníčke vlády a ministerke hospodárstva

	
	B.1.
	vykonať 250 ex-post hodnotení účinnosti a opodstatnenosti už zavedených regulácií v požadovanej kvalite v súvislosti s dosiahnutím míľnika C14-2 Pravidlo 1in-2out, ex ante hodnotenie s cieľom zabrániť goldplatingu a ex-post hodnotenie existujúcich regulácií investície 1 (Komponent 14); 

do 30. júna 2025  


	
	podpredsedovi vlády a ministrovi životného prostredia 
ministrovi financií 
ministrovi dopravy 
ministrovi pôdohospodárstva a rozvoja vidieka 
ministrovi investícií, regionálneho rozvoja a informatizácie 
ministrovi vnútra 
ministrovi spravodlivosti 
ministrovi práce, sociálnych vecí a rodiny 
ministrovi školstva, výskumu, vývoja a mládeže 
ministerke kultúry 
ministerke zdravotníctva 
ministrovi cestovného ruchu a športu 

	
		B.2
	poskytnúť súčinnosť podpredsedníčke vlády a ministerke hospodárstva pri ex-post hodnotení účinnosti a opodstatnenosti už zavedených regulácií v súvislosti s dosiahnutím míľnika (250 vykonaných ex-post hodnotení) investície 1 (Komponent 14);

do 30. júna 2025   




	
	ministrovi dopravy

	
	B.3.
	zabezpečiť prípravu a vyhlásenie verejných obstarávaní na zhotoviteľov pre náhradné projekty Železníc Slovenskej republiky, ktoré prispejú k splneniu cieľov Plánu obnovy a odolnosti Slovenskej republiky v rozvoji železničnej infraštruktúry na aspoň 90 % hodnoty cieľa týkajúceho sa dĺžky digitálne zabezpečených úsekov železničných tratí (Komponent 3);

do 31. októbra 2024

	
	ministrovi školstva, výskumu, vývoja a mládeže

	
	B.4.
	predložiť na rokovanie vlády návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony, ktoré súvisia so zmenou financovania materských škôl (Komponent 6);

do 23. augusta 2024

	
	ministrovi investícií, regionálneho rozvoja a informatizácie

	
	B.5.
	predložiť národnej implementačnej a koordinačnej autorite odsúhlasenú finálnu verziu aktualizovanej štúdie uskutočniteľnosti v súvislosti s plnením míľnika C17.11 „Vývoj a konštrukcia superpočítača pre národné superpočítačové centrum“ (Komponent 17);

 do 31. júla 2024  

	
	ministrovi práce, sociálnych vecí a rodiny

	
	B.6.
	predložiť národnej implementačnej a koordinačnej autorite podrobný harmonogram krokov potrebných na zabezpečenie vykonateľnosti pripravovanej reformy posudkovej činnosti (Komponent 13);  

do 31. júla 2024

	
	ministerke zdravotníctva

	
	B.7.
	[bookmark: _Hlk170981706]predložiť národnej implementačnej a koordinačnej autorite kompletnú dokumentáciu potrebnú na preukázanie splnenia míľnika C11.4 Európskej komisii, vrátane vypracovaného súhrnného dokumentu
(Komponent 11);

do 2. augusta 2024

	Vykonajú:
	
	

	
	
	podpredsedníčka vlády a ministerka hospodárstva 
podpredseda vlády a minister životného prostredia 
minister financií 
minister dopravy 
minister pôdohospodárstva a rozvoja vidieka 
minister investícií, regionálneho rozvoja a informatizácie 
minister vnútra 
minister spravodlivosti 
minister práce, sociálnych vecí a rodiny 
minister školstva, výskumu, vývoja a mládeže 
ministerka kultúry 
ministerka zdravotníctva 
minister cestovného ruchu a športu 

